Управляващият орган на Стратегическия план за развитие на земеделието и селските райони на Република България за периода 2023-2027 г. представя за обсъждане проект на насоки за кандидатстване по процедура „Подкрепа за разширяване на капацитета за предоставяне на съветнически услуги“ по интервенция II.И.1 „Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България за периода 2023-2027 г.

Целта на процедурата е да се разшири капацитета за предоставяне на консултантски услуги посредством подпомагане функционирането на мобилните общински центрове (офиси) за предоставяне на съветнически услуги, създадени към НССЗ по подмярка 2.2 „Създаване на консултантски услуги“ от ПРСР 2014-2020 г., за да се гарантира възможността за предоставяне на безплатни индивидуални съвети за земеделски стопани на територията на до 96 общини, предвидени в условията за кандидатстване.

Общият размер на безвъзмездната финансова помощ по процедурата е 5 909 120 евро. Срокът за изпълнение на одобрения проект/одобрените проекти по процедурата е 30 септември 2029 г.

Заявленията за подпомагане ще се подават от кандидата изцяло по електронен път чрез СЕУ на следния интернет адрес: <https://seu.dfz.bg>.

Писмени предложения и коментари по горепосочените документи могат да се изпращат в срок до 10 април 2025 г. (включително) на следната електронна поща: [rdd@mzh.government.bg](mailto:rdd@mzh.government.bg) или чрез Системата за електронни услуги, като ясно се посочва наименованието на интервенцията.

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”.