

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА**  **2023-2027 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Прием на заявления за подпомагане по интервенция „Консултантски услуги и повишаване на консултантския капацитет“ от Стратегически план за развитие на земеделието и селските райони на Република България (СПРЗСР) за периода 2023-2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 68, ал. 2 от Закона за подпомагане на земеделските производители, Ви представям за издаване проект на заповед за утвърждаване на насоки за кандидатстване по по интервенция II.И.1„Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България за периода 2023-2027 г.

Със Закона за изменение и допълнение на Закона за подпомагане на земеделските производители (обн., ДВ, бр. 102 от 2022 г.), се създава законовата делегация в чл. 68, ал. 2 от Закона за подпомагане на земеделските производители, където е предвидено, че Ръководителят на Управляващия орган на Стратегическия план утвърждава със заповед за всеки прием по интервенциите по чл. 73, 74, 75, чл. 77, параграф 1, букви "а", "в" - "е" и чл. 78 от Регламент (ЕС) 2021/2115, включени в Стратегическия план, насоки, определящи условията за кандидатстване и условията за изпълнение на одобрените заявления за подпомагане. Със заповедта се определя и краен срок за публикуване на разясненията и начална и крайна дата за подаване на заявленията за подпомагане.

Финансиране по интервенциите се отпуска по реда на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (обн., ДВ, бр. 92 от 2024 г.), наричана по-нататък „Наредба № 4 от 2024 г.“.

Прилагането на интервенцията II.И.1„Консултантски услуги и повишаване на консултантския капацитет“, включена в Стратегическия план, има за цел модернизиране на селското стопанство и селските райони чрез стимулиране и споделяне на знания, иновации и цифровизация в селското стопанство и селските райони и чрез насърчаване на използването им в по-голяма степен от земеделските стопани чрез по-добър достъп до обмен на научни изследвания, иновации и знания и чрез обучение.

С придобитите знания и умения чрез изпълнението на дейностите по процедурата, земеделските стопани ще могат да повишат своята конкурентоспособност и ресурсна ефективност, ще подобрят екологичните показатели на стопанствата си, като същевременно реализираните проекти по подмярката ще спомогнат за устойчивата икономика на селските райони.

Предложената за утвърждаване процедура предвижда по-конкретно разширяване на капацитета за предоставяне на консултантски услуги посредством подпомагане функционирането на мобилните общински центрове (офиси) за предоставяне на съветнически услуги, създадени към НССЗ по подмярка 2.2 „Създаване на консултантски услуги“ от ПРСР 2014-2020 г. Чрез изпълнение на дейностите по процедурата се предвижда да бъдат създадени условия за предоставяне на най-малко 56 000 индивидуални съвета на земеделски стопани и други лица, желаещи да извършват дейности или вече извършващи дейности в сферата на селското стопанство, в т.ч. чрез посещения на място, чрез съвети в офисите, в които се помещават седалищата на съответните мобилни офиси или по време на информационни събития.

В представения проект на насоки се уреждат условията за кандидатстване за предоставяне на безвъзмездна финансова помощ и условията за изпълнение на одобрени заявления по интервенция II.И.1„Консултантски услуги и повишаване на консултантския капацитет “, включена в Стратегическия план за развитие на земеделието и селските райони на Република България за периода 2023-2027 г.

В проекта на насоки са посочени допустимия за подпомагане кандидат, допустимите за подпомагане дейности, размерът на финансовата помощ, условията за допустимост към проектите и критериите за подбор на заявления за подпомагане.

**1. Цел на приема:**

Разширяване на капацитета за предоставяне на консултантски услуги посредством подпомагане функционирането на мобилните общински центрове (офиси) за предоставяне на съветнически услуги, създадени към НССЗ по подмярка 2.2 „Създаване на консултантски услуги“ от ПРСР 2014-2020 г.

**2. Допустими кандидати/партньори (ако е приложимо):**

Единствен допустим кандидат съгалсно одобрения Стратегически план за развитие на земеделието и селските райони на Република България за периода 2023-2027 г. е Национална служба за съвети в земеделието.

**3. Допустими дейности**

По процедурата се подпомага функционирането на общинските центрове за консултантски услуги (мобилни офиси) на НССЗ, създадени по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанство и услуги по заместване в стопанство“ от ПРСР 2014-2020 г., описани в Приложение № 2 към насоките, с което ще се осигури възможност за извършване основно на следните съветнически услуги от тяхна страна, пряко свързани с функционирането на AKIS:

* Предоставяне на съвети на много малки земеделски стопанства, малки земеделски стопанства и млади земеделски стопани;
* Организиране на информационни събития (в т.ч. съвместни събития с други организации/институции/звена/юридически лица) за представяне/демонстриране на иновации в териториалния обхват на офиса;
* Посещение на много малки земеделски стопанства, малки земеделски стопанства или млади земеделски стопани за разясняване на условията за кандидатстване по интервенциите, включени в Стратегическия план и за предоставяне на други съвети, свързани с дейността им;
* Предоставяне и на други съвети и консултации на земеделски стопани и други лица, желаещи или вече извършващи дейности в сферата на селско стопанство.
* Подпомагане на укрепването на AKIS на регионално ниво.

**4. Финансова помощ:**

Кандидатът по процедурата има право да подаде повече от едно заявление за подпомагане, предвиждащо функцинирането на различни мобилни общински офиси. Общият размер на бюджета за подкрепа по подадените заявления в периода на прием е в размер на левовата равностойност на 5 909 120 евро. Максималният размер на безвъзмездната помощ за кандидата за периода на приема възлиза на 11 557 056.90 лв.

**5. Критерии за подбор:**

Критериите за подбор, по които ще бъдат класирани постъпилите заявления за подпомагане ще са свързани с:

* Население в териториалния обхват на офиса;
* Общ брой земеделски стопанства в териториалния обхват на офиса;
* Разстояние от общински център за разполагане на офиса до областен център в териториалния обхват на офиса;
* Потенциал за засилване на интеграцията и връзките между участниците в AKIS на местно ниво;
* Засилване внедряването на иновации в земеделски стопанства в териториалния обхват на офиса.

Максималният брой точки за едно заявление за подпомагане и един мобилен общински офис е 100 точки. Минимален брой точки за финансиране на един мобилен офис и едно заявление за подпомагане е 25 т.

В случай на заявления за подпомагане, включващи изграждане и функциониране на повече от един мобилен офис, оценката на проектното предложение се формира като средноаритметичен сбор от оценките на отделните допустими за подпомагане мобилни офиси

В съответствие с чл. 68, ал. 3 от Закона за подпомагане на земеделските производители проектът на заповед, ведно с условията за кандидатстване и условията за изпълнение, бяха публикувани на [интернет страницата](https://www.mzh.government.bg/bg/) на Стратегическия план и в Системата за електронни услуги за представяне на писмени предложения и възражения в периода 03 – 10 април 2024 г. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 2 от Закона за подпомагане на земеделските производители предлагам да издадете заповед за утвърждаване на насоки, определящи условията за кандидатстване и условията за изпълнение на одобрените заявления за подпомагане по процедура „Подкрепа за разширяване на капацитета за предоставяне на съветнически услуги“ поинтервенция II.И.1„Консултнатски услуги и повишаване на консулатнсткия капацитет“ от Стратегическия план и за определяне на начална и крайна дата за подаване на заявленията за подпомагане, както и краен срок за публикуване на разяснения.

**Приложение**: *Справка за отразени бележки и коментари в рамките на проведеното обществено обсъждане*

С уважение,

